CELEX: 22021D1494
Language: mt
Date: 2018-12-05 00:00:00
Title: Deċiżjoni tal-Kumitat Konġunt taż-ŻEE Nru 227/2018 tal-5 ta’ Diċembru 2018 li temenda l-Anness I (Kwistjonijiet veterinarji u fitosanitarji) tal-Ftehim dwar iż-ŻEE [2021/1494]

23.9.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 337/11
               
            
         DEĊIŻJONI TAL-KUMITAT KONĠUNT TAŻ-ŻEE Nru 227/2018
         tal-5 ta’ Diċembru 2018
         li temenda l-Anness I (Kwistjonijiet veterinarji u fitosanitarji) tal-Ftehim dwar iż-ŻEE [2021/1494]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta' Implimentazzjoni tal-Kummissjoni (UE) 2018/982 tal-11 ta' Lulju 2018 li jikkonċerna l-awtorizzazzjoni ta' preparazzjoni ta' aċidu benżojku, format tal-kalċju u aċidu fumariku bħala addittiv fl-għalf għat-tiġieġ tas-simna u t-tiġieġ imrobbijin għall-bajd (detentur tal-awtorizzazzjoni Novus Europe N.A./S.V.) (Test b'rilevanza għaż-ŻEE.) (1) għandu jiġi inkorporata fil-Ftehim dwar iż-ŻEE.
                  
               
                     (2)
                  
                  
                     Ir-Regolament ta' Implimentazzjoni tal-Kummissjoni (UE) 2018/983 tal-11 ta' Lulju 2018 dwar l-awtorizzazzjoni tal-aċidu benżojku bħala addittiv tal-għalf għall-ispeċijiet minuri ta' porċini tas-simna jew tat-tgħammir (detentur tal-awtorizzazzjoni DSM Nutritional Products Sp. z o. o.) (2) għandha tiġi inkorporata fil-Ftehim dwar iż-ŻEE.
                  
               
                     (3)
                  
                  
                     Ir-Regolament ta' Implimentazzjoni tal-Kummissjoni (UE) 2018/1039 tat-23 ta' Lulju 2018 dwar l-awtorizzazzjoni tad-diaċetat tar-ram(II) monoidratat, tad-diidrossikarbonat tar-ram(II) monoidratat, tal-klorur tar-ram(II) diidratat, tal-ossidu tar-ram(II), tas-sulfat tar-ram(II) pentaidratat, tal-kelat tar-ram(II) tal-amminoaċidi idratati, tal-kelat tar-ram(II) tal-idroliżati tal-proteini, tal-kelat tar-ram(II) tal-gliċina idratata (forma solida) u tal-kelat tar-ram(II) tal-gliċina idratata (forma likwida) bħala addittivi tal-għalf għall-ispeċijiet kollha tal-annimali u li jemenda r-Regolamenti (KE) Nru 1334/2003, (KE) Nru 479/2006 u (UE) Nru 349/2010 u r-Regolamenti ta' Implimentazzjoni (UE) Nru 269/2012, (UE) Nru 1230/2014 u (UE) 2016/2261 (3) għandu jiġi inkorporat fil-Ftehim dwar iż-ŻEE.
                  
               
                     (4)
                  
                  
                     Din id-Deċiżjoni tikkonċerna l-leġiżlazzjoni dwar l-għalf. Il-leġiżlazzjoni li tirrigwarda l-għalf ma għandhiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fil-prodotti agrikoli tibqa’ estiża għal-Liechtenstein, kif speċifikat fl-adattamenti settorjali tal-Anness I tal-Ftehim dwar iż-ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (5)
                  
                  
                     Għaldaqstant, l-Anness I tal-Ftehim dwar iż-ŻEE jenħtieġ li jiġi emendat skont dan,
                  
               ADOTTAT DIN ID-DEĊIŻJONI:
         
            Artikolu 1
            Il-Kapitolu II tal-Anness I tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        L-inċiż li ġej jiżdied fil-punti 1zq (ir-Regolament tal-Kummissjoni (KE) Nru 1334/2003) u 1zzu (ir-Regolament tal-Kummissjoni (KE) Nru 479/2006):
                        
                                    “-
                                 
                                 
                                    
                                       32018 R 1039: Ir-Regolament ta’ Implimentazzjoni tal-Kummissjoni (UE) 2018/1039 tat-23 ta’ Lulju 2018 (ĠU L 186, 24.7.2018, p. 3).”
                                 
                              
                  
                        2.
                     
                     
                        Dan li ġej jiżdied fil-punti 1zzzzzc (ir-Regolament tal-Kummissjoni (KE) Nru 349/2010), 68 (ir-Regolament tal-Kummissjoni (UE) Nru 269/2012), 120 (ir-Regolament ta' Implimentazzjoni tal-Kummissjoni (UE) Nru 1230/2014) u 180 (ir-Regolament tal-Kummissjoni (UE) Nru 2016/2261):
                        “, kif emendata bi:
                        
                                    —
                                 
                                 
                                    
                                       32018 R 1039: Ir-Regolament ta’ Implimentazzjoni tal-Kummissjoni (UE) 2018/1039 tat-23 ta’ Lulju 2018 (ĠU L 186, 24.7.2018, p. 3).”
                                 
                              
                  
                        3.
                     
                     
                        Il-punti ġejjin jiddaħħlu wara l-punt 259 (ir-Regolament ta’ Implimentazzjoni tal-Kummissjoni (UE) 2018/346):
                        
                                    “260.
                                 
                                 
                                    
                                       32018 R 0982: Ir-Regolament ta' Implimentazzjoni tal-Kummissjoni (UE) 2018/982 tal-11 ta' Lulju 2018 li jikkonċerna l-awtorizzazzjoni ta' preparazzjoni ta' aċidu benżojku, format tal-kalċju u aċidu fumariku bħala addittiv fl-għalf għat-tiġieġ tas-simna u t-tiġieġ imrobbijin għall-bajd (detentur tal-awtorizzazzjoni Novus Europe N.A./S.V.) (ĠU L 176, 12.7.2018, p. 13).
                                 
                              
                                    261.
                                 
                                 
                                    
                                       32018 R 0983: Ir-Regolament ta' Implimentazzjoni tal-Kummissjoni (UE) 2018/983 tal-11 ta' Lulju 2018 dwar l-awtorizzazzjoni tal-aċidu benżojku bħala addittiv tal-għalf għall-ispeċijiet minuri ta' porċini tas-simna jew tat-tgħammir (detentur tal-awtorizzazzjoni DSM Nutritional Products Sp. z o. o.) (ĠU L 176, 12.7.2018, p. 17)
                                 
                              
                                    262
                                 
                                 
                                    
                                       32018 R 1039: Ir-Regolament ta' Implimentazzjoni tal-Kummissjoni (UE) 2018/1039 tat-23 ta' Lulju 2018 dwar l-awtorizzazzjoni tad-diaċetat tar-ram(II) monoidratat, tad-diidrossikarbonat tar-ram(II) monoidratat, tal-klorur tar-ram(II) diidratat, tal-ossidu tar-ram(II), tas-sulfat tar-ram(II) pentaidratat, tal-kelat tar-ram(II) tal-amminoaċidi idratati, tal-kelat tar-ram(II) tal-idroliżati tal-proteini, tal-kelat tar-ram(II) tal-gliċina idratata (forma solida) u tal-kelat tar-ram(II) tal-gliċina idratata (forma likwida) bħala addittivi tal-għalf għall-ispeċijiet kollha tal-annimali u li jemenda r-Regolamenti (KE) Nru 1334/2003, (KE) Nru 479/2006 u (UE) Nru 349/2010 u r-Regolamenti ta' Implimentazzjoni (UE) Nru 269/2012, (UE) Nru 1230/2014 u (UE) 2016/2261 (ĠU L 186, 24.7.2018, p. 3).”
                                 
                              
                  
         
            Artikolu 2
            It-testi tar-Regolamenti ta’ Implimentazzjoni (UE) 2018/982, (UE) 2018/983 u (UE) 2018/1039 bl-Iżlandiż u bin-Norveġiż, li se jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni tidħol fis-seħħ fis-6 ta’ Diċembru 2018, dment li jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
         
         
            Magħmula fi Brussell, il-5 ta’ Diċembru 2018.
            
               Għall-Kumitat Konġunt taż-ŻEE
               Il-President
               Oda Helen SLETNES
            
            
               Is-Segretarji
               Tal-Kumitat Konġunt taż-ŻEE
               Hege M. HOFF
               Mikołaj KARŁOWSKI
            
         
         
            (1)  ĠU L 176, 12.7.2018, p. 13.
         
            (2)  ĠU L 176, 12.7.2018, p. 17.
         
            (3)  ĠU L 186, 24.7.2018, p. 3.
         
            (*)  Ma huwa indikat l-ebda rekwiżit kostituzzjonali.